OzLabs/hebrew-wiki-articles huggingface dataset:
שורש 97

שורש 97 או גוּאַה בּוּ (בסינית: 瓜部, פין-יין: Guā bù) הוא השורש התשעים-ושבעה של הכתב הסיני. פירושו "פרי ממשפחת הדלועיים" (כגון אבטיח או מלון) והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים (וביפנית שישה).

במילון קאנגשי יש 55 תווים (מתוך 49,030) שניתן למצוא תחת רדיקל זה.

== התפתחות ==
<gallery>
קובץ:瓜-bigseal.svg|הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה
קובץ:瓜-seal.svg|הצורה בכתב החותם הקטן או שְׂיָאוגְ'ווָאן (小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |瓜
|-
| +3
| style="font-size: large;" |瓝
|-
| +5
| style="font-size: large;" |瓞瓟
|-
| +6
| style="font-size: large;" |瓠
|-
| +8
| style="font-size: large;" |瓡
|-
| +11
| style="font-size: large;" |瓢
|-
| +14
| style="font-size: large;" |瓣
|-
| +17
| style="font-size: large;" |瓤
|-
| +19
| style="font-size: large;" |瓥
|}

== וריאנטים ==
יש ניואנס עיצובי בין הצורה של ביפנית מודרנית ובשפות אחרות. באופן מסורתי, הדמות מורכבת מחמישה קווים. אולם בפישוט הקאנג'י היפני, הקו השלישי (כלומר קו אנכית-אופקית) נשבר לשני קווים, ו- הפך לדמות שורש של שישה קווים. שינוי זה חל גם על קאנג'י היוגאי.
{| class="wikitable" style="text-align: center;"
!סִינִית<br />(סין)
! סִינִית<br />(טאיוואן)
! יפנית מודרנית
|- style="font-size:6em; font-family:serif; line-height:100%;"
| lang="zh-cn" |瓜
| lang="zh-tw" |瓜
| lang="ja" |瓜
|- style="font-size:6em; font-family:serif; line-height:100%;"
| lang="zh-cn" |瓞
| lang="zh-tw" |瓞
| lang="ja" |瓞
|}

== לקריאה נוספת ==
<div style="direction: ltr;">
* 
* 
</div>

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=74DC מאגר Unihan - U+74DC]

קטגוריה:שורשים (כתב סיני)
חמודות קטנות

חמודות קטנות (באנגלית: Little Darlings) הוא סרט נעורים אמריקאי משנת 1980 בבימויו של רונלד מקסוול, עם טאטום אוניל, כריסטי מקניקול, מאט דילון וארמנד אסנטה בתפקידים הראשיים.

קריסטי מקניקול הייתה מועמדת לפרס האמן הצעיר .

זה סרטה הראשון של סינת'יה ניקסון והיא מגלמת בו נערה היפית.

העלילה מתרחשת במחנה קיץ לבנות בג'ורג'יה.

==תקציר העלילה==
אנג'ל ברייט (כריסטי מקניקול) היא בת לאם יחידנית בשכונת מצוקה באטלנטה, מעשנת סיגריות, מתנהגת כטומבוי וחובטת בנער שמטריד אותה מינית.

פריס ויטני (טאטום אוניל) היא בת להורים עשירים פרודים, גרה בווילה מפוארת ומתנהגת בנימוס כיאה למעמדה.

שתיהן מגיעות למחנה קיץ, אנג'ל מוסעת על ידי אמה ופריס מוסעת במכונית רולס רויס על ידי נהג המשפחה.

כבר באוטובוס הן מתחילות לריב ומחליפות מהלומות. במחנה הן משוכנות זו ליד זו. בחדר האוכל אנג'ל זורקת על פריס אוכל והיא מחזירה בחזרה ומתפתחת קטטה גדולה בין כל הבנות. אנג'ל נכנסת לאוטובוס התלמידות ונוהגת בו עד לדוכן למכירה אוטומטית של קונדומים והבנות מפצחות אותו ולוקחות את הקונדומים.

סינדר (כריסטה אריקסון) מציעה תחרות בין פריס לאנג'ל על מי שתיהפך קודם לאישה (איבוד בתולים). פריס בוחרת במדריך גארי (ארמנד אסנטה). היא "מתלבשת" עליו ורוצה להיות כמו יוליה ב"רומיאו ויוליה". היא מגיעה בלילה לחדרו אך גארי המבוגר מסביר לה שהיא קטינה ושיהיה מוכן להמשיך את היחסים ביניהם כשימלאו לה 21. פריס חוזרת לבנות ונותנת להם את ההרגשה שהיא "עשתה את זה".

אנג'ל בוחרת לעשות זאת עם נער בשם רנדי (מאט דילון) שנמצא במחנה בנים סמוך. בפעם הראשונה היא מהססת והוא עוזב אבל בפעם השנייה הם מקיימים יחסים והיא מרגישה שמגע מיני אינו משהו טכני כפי שחשבה אלא כרוך ברגשות. היא מודיעה לבנות "שלא עשתה את זה".

בסוף התקופה הן נפגשות ומתוודות אחת בפני השנייה ובפרידה הן מבטיחות להמשיך להיות חברות.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|כריסטי מקניקול
|אנג'ל ברייט
|
|-
|טאטום אוניל
|פריס וויטני
|
|-
|מאט דילון
|רנדי אדמס
|
|-
|ארמנד אסנטה
|גארי קלהאן
|
|-
|סינת'יה ניקסון
|סנשיין ווקר
|
|-
|כריסטה אריקסון
|סינדר קרלסון
|
|-
|אלכסה קנין
|דנה
|
|}

==קישורים חיצוניים==

* [https://www.youtube.com/watch?v=grGzSVbwK3c קדימון לחמודות קטנות], באתר יוטיוב
* [https://www.youtube.com/watch?v=b0zstTZDvZY קליפ מחמודות קטנות], באתר יוטיוב
* [https://www.tcm.com/tcmdb/title/4679/little-darlings#overview חמודות קטנות], באתר TCM

קטגוריה:סרטי 1980
קטגוריה:סרטים באנגלית
קטגוריה:סרטי נעורים אמריקאיים
קטגוריה:סרטי פרמאונט
סודוקו תאומים סיאמיים

סודוקו המתפרס על פני שלושה לוחות שונים
סודוקו תאומים סיאמיים או סודוקו רב לוחות הוא שילוב של כמה לוחות סודוקו, שניים, שלושה או יותר, בצורה כזאת שלכל לוח יש שטח משותף עם לפחות עוד לוח אחד.

לוחות הסודוקו יכולים להיות של אותו סוג של סודוקו או של וריאנטים שונים - במקרה שמדובר בלוחות סודוקו של וריאנטים שונים, בשטח המשותף של הלוחות, פועלים על פי חוקי הווריאנטים של הלוחות השונים, לדוגמה בשטח משותף של סודוקו אלכסונים ושל סודוקו שכנים, פועלים גם על פי חוקי סודוקו אלכסונים וגם על פי סודוקו שכנים. ייתכנו גם מצבים של שטח משותף ליותר משני לוחות.

סודוקו סמוראי הוא סוג של סודוקו תאומים סיאמיים בן חמישה לוחות סודוקו מחוברים ביניהם. תצורתו של סודוקו זה מזכירה ויזואלית את מראו של לוחם סמוראי לבוש מסורתית ומכאן שמו של הווריאנט. גם בסודוקו סמוראי פועלים על פי חוקי סודוקו תאומים סיאמיים וגם בו יכולים להיות כל הלוחות מאותו סוג או מווריאנטים שונים.
סודוקו סמוראי

קטגוריה:סודוקו
שורש 51

שורש 51, או גאן בּוּ (בסינית: 干部; בפין-יין: Gànbù) הוא השורש החמישים-ואחד של הכתב הסיני. פירושו "יבש" או "נגדי" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 9 תווים בלבד (מתוך 49,030) שניתן למצוא תחת שורש זה. ברוב המקרים הוא משמש כרכיב פונטי בלבד ולא מעניק משמעות לתו, כגון ב 肝 (שפירושו כבד, ונהגה גם הוא "גאן").

== התפתחות ==
<gallery>
קובץ:干-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:干-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500–3,000 שנה
קובץ:干-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:干-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>
במקור, הדמות מתארת מעין מזלג המשמש כנשק המשמש לציד או במלחמה, או לחלופין או עלי או מגן.

== תווים נגזרים ==
{| class="wikitable"
!מספר קווים נוספים
! תווים
|-
| + 0
| style="font-size: large;" |干
|-
| + 2
| style="font-size: large;" |平<sup>SC/TC/JP</sup> /平<sup>KO</sup>
|-
| + 3
| style="font-size: large;" |年幵并(גם צורת SC של並<small>->一</small>/併<small>->人</small>)
|-
| + 5
| style="font-size: large;" |幷/幷<sup>Kangxi</sup> (= 并)幸
|-
| +10
| style="font-size: large;" |幹
|}

== בסינית מפושטת ==
אף שבסינית (מסורתית) לא נעשה כמעט שימוש ב-干 כשורש, כתו (בניגוד לשורש), 干 נעשה חשוב בעקבות הרפורמה בכתיבה הסינית במאה ה-20. בסינית מפושטת, השורש תופס את מקומם של מספר שורשים אחרים בעלי ערך פונטי gān או gàn, למשל של 乾 "יבש" או "幹" תא מטען" או "גוף", כך ש-干 מקבל מגוון רחב של משמעויות.

== לקריאה נוספת ==
* <bdi>0-89659-774-1</bdi>
* ליי לי: "התחקות אחר שורשי הדמויות הסיניות: 500 מקרים". בייג'ינג 1993,
* ריק הארבו, דמויות סיניות: גנאלוגיה ומילון, הוצאת אוניברסיטת ייל (1998),. [http://zhongwen.com/cgi-bin/zipu.cgi?b5=%A4z]

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5E72 מאגר Unihan - U+5E72]

== הערות שוליים ==

קטגוריה:שורשים (כתב סיני)
נופי האגבה והמתקנים התעשייתיים הישנים בטקילה

נופי האגבה והמתקנים התעשייתיים הישנים בטקילה (בספרדית: Paisaje agavero y antiguas instalaciones industriales de Tequila) הם אתר מורשת עולמית במדינת חליסקו במערב מקסיקו שהוכרז על ידי ארגון אונסק"ו ב-2006.

שטח האתר 350 קילומטרים רבועים בין הר הגעש לעמק העמוק של הנהר . האתר הוא חלק מנוף נרחב של שדות של מטעי , המעוצב כתוצאה מהשימוש בצמח שהוא המקור לטקילה, משקה אלכוהולי מזוקק, מאז המאה ה-16. הנוף מכיל גם מתקנים תעשייתיים המשקפים את הגידול בצריכת הטקילה במאות ה-19 עד ה-20. תרבות האגבה נתפסת כחלק מהזהות הלאומית המקסיקנית. נוף הטקילה תרם ליצירות אמנות רבות כגון קולנוע, מוזיקה, ריקוד וציורים.

המקום כולל גם את הנוף החי והפעיל של תרבות האגבה והמקומות העירוניים של , מגדלנה, ו עם מפעלים גדולים בהם הליבה ("piña") של האגבה מותססת ומזוקקת. האתר כולל גם עדויות ל שבניה שינו את אזור הטקילה משנת 200 עד 900 לספירה, באמצעות יצירת טרסות לחקלאות, מגורים, מקדשים, גבעות פולחן ומגרשים למשחקי כדור.

אתר מורשת זה מחולק לשני תחומי ליבה, עם הבחנה שונה:
* אזור ליבה 01: עמק טקילה ואמטיטאן
* אזור ליבה 02: אזור ארכאולוגי 

==קישורים חיצוניים==

==הערות שוליים==

קטגוריה:מקסיקו: תרבות
קטגוריה:טקילה
קטגוריה:חליסקו
קווי הגנת המים ההולנדיים

קווי הגנת המים ההולנדיים (הולנדית Nederlandse waterverdedigingslinie) הוא אתר מורשת עולמית שנוצר מאיחודם של שני אתרי מורשת עולמית נפרדים:
*קווי ההגנה של אמסטרדם שהוכרז ב-1996,
*קו המים ההולנדי החדש שהוכרז ב-2021.
קווי הגנת המים של הולנד מייצגים מערכת הגנה באורך של יותר מ-200 ק"מ, לאורך גבולות לב האזור הכלכלי והאדמיניסטרטיסי של הולנד. המערכת שנבנתה בין 1815 ו-1840 כוללת מערכת של מבצרים, סכרים, תעלות, מעליות להשוואת גובה המים, תחנות שאיבה ומשטחי הצפה, שנועדו להגן על הולנד באמצעות מדיניות של הצפת שטחים זמנית. המערכת התפתחה הודות לידע המיוחד בהנדסה הידראולית לצורכי הגנה, ותוחזקה והופעלה על ידי תושבי הולנד מאז המאה ה-16.
קו המים ההולנדי החדש

קו המים ההולנדי החדש (הולנדית Nieuwe Hollandse Waterlinie) הוא מערך הגנתי במערב הולנד, שהיה בשימוש בין השנים 1870–1945. מערך ההגנה משתרע לאורך 85 ק"מ, ממרקרמיר בצפון ועד נהר ואל בדרום, ורוחבו בין 3–5 ק"מ. 

המערך כולל שדות הצפה, מעל מאה מתקנים הידראוליים, 6 ערים מבוצרות, 46 מבצרים שהוקמו בעיקר במקומות שלא ניתן היה להציף, כגון דרכים ומסילות ברזל או מקומות גבוהים, וכן מאות עמדות צבאיות. 

אף על פי שהמבצרים הם המרכיב הבולט ביותר בקו ההגנה, החלק העיקרי שלו הוא שדות ההצפה שנועדו ליצור מכשול מים ברוחב של מספר קילומטרים ובעומק של 30 עד 60 ס"מ. עומק זה מנע מעבר של חיל רגלים מחד ושימוש בכלי שיט מאידך. 

רוב המבצרים השתמרו וחלקם אף שופץ, אך שדות ההצפה השתנו בשל עיור, נטיעת עצים וסלילת כבישים ומסילות ברזל. המערך הוכר כמונומנט לאומי בשנת 2009, ובשנת 2021 הוכרז כאתר מורשת עולמית וצורף לקווי ההגנה של אמסטרדם שהוכרזו כאתר מורשת עולמית ב-1996. שני מערכי ההגנה מהווים את אתר המורשת העולמית קווי הגנת המים ההולנדיים.

==היסטוריה==
קו המים ההולנדי החדש החליף מערך ביצורים מהמאה ה-17 שהגן על אמסטרדם והאג, ואשר זכה בעקבות הקמתו של הקו החדש לשם "קו המים ההולנדי הישן". התוכניות הראשונות למערך החדש הוכנו ב-1796 והתבססו על תוואי מזרחי יותר מזה של המערך הישן, כך שהעיר אוטרכט נכללה במערך ההגנה. רק ב-1815, לאחר נפילת נפוליאון, החליט המלך וילהלם הראשון לאשר את הקמת מערך ההגנה, ועבודות ההקמה הושלמו סופית רק מקץ 55 שנה, ב-1870. עבודות לשיפור המבצרים שלאורך הקו נמשכו בהשפעת חידושים בתחום הארטילריה והתחמושת, עד פרוץ מלחמת העולם השנייה. המערך הוצף כולו או חלקו ארבע פעמים - בעת מלחמת צרפת–פרוסיה ב-1870, במלחמת העולם הראשונה, ופעמיים במלחמת העולם השנייה - בידי ההולנדים בתחילת המלחמה ובידי הגרמנים לקראת סופה.

==גלריה==
<gallery mode="packed" heights="140">
קובץ:38504-Fort bij Uitermeer.jpg|מצודה ליד אוטרמיר
קובץ:Slot loevestein luchtfoto.jpg|לובסטיין
קובץ:511574-Fort Vechten.jpg|מצודת וכטן
קובץ:Fort het Vossegat.jpg|מצודת הט פוסגט
קובץ:Bakkerskil 1.jpg|בקרסקיל
קובץ:Het inudatiekanaal bij Tiel.jpg|תעלת הצפה ליד טיל
</gallery>

==קישורים חיצוניים==

* [https://nieuwehollandsewaterlinie.nl/en/ האתר הרשמי]

==הערות שוליים==

קטגוריה:הולנד: מבנים
שריף אטקינס

שריף אטקינס (באנגלית: Sharif Atkins; נולד ב-29 בינואר 1975) הוא שחקן אמריקאי. מוכר בעיקר בזכות תפקידו כסוכן ה-FBI קלינטון ג'ונס בסדרת הטלוויזיה "צווארון לבן" וכדוקטור מייקל גלאנט בסדרת הטלוויזיה "ER".

==ביוגרפיה==
אטקינס נולד בפיטסבורג וגדל בשיקגו. בשנת 1997 קיבל תואר ראשון בתיאטרון מאוניברסיטת נורת'ווסטרן.<ref></ref> בשנת 1998 למד בקונסרבטוריון לאמנויות הבמה בלוס אנג'לס, ואז החל לעבוד כשחקן קולנוע וטלוויזיה.

==קריירה==
בשנים 2001–2006 שיחק בתפקיד מרכזי בסדרת הטלוויזיה "ER", כשגילם את דמותו של ד"ר מייקל גלאנט.

בשנת 2004 שיחק בתפקיד מרכזי בסדרת הדרמה "הוואי (סדרת טלוויזיה)" , שבוטלה לאחר עונה אחת בלבד.

בשנים 2009–2014 שיחק בתפקיד ראשי בסדרת הטלוויזיה המצליחה "צווארון לבן" בתפקידו של סוכן ה-FBI קלינטון ג'ונס, והשתתף בכל 81 הפרקים בסדרה.

בשנת 2018 גילם את דמותו של כריס בסרט "הבית הפתוח" של נטפליקס.

הוא שיחק כאורח במספר סדרות טלוויזיה, כגון "מהדורה מוקדמת", "ה-4400", "מספ7ים", "מחשבות פליליות", "CSI: מיאמי", "האישה הטובה", "האוס", "לוציפר", "אריות הים", "הרופא הטוב" ועוד.

ב-2022 החל לשחק בסדרה NCIS: הוואי בתפקיד משנה בתור קפטן נורמן 'בום בום' גייטס, מומחה לחומרי נפץ. 

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1975
מרשה תומאסון

מרשה ליסה תומאסון סיקייס (באנגלית: Marsha Lisa Thomason Sykes; נולדה ב-19 בינואר 1976) היא שחקנית אנגלייה המוכרת בעיקר עקב תפקידה כסוכנת ה-FBI דיאנה בריגן בסדרת הטלוויזיה "צווארון לבן".

==ביוגרפיה==
נלסון נולדה במוסטון שבמנצ'סטר רבתי לאב אנגלי ואם ג'מייקנית. היא למדה באוניברסיטה המטרופוליטנית של מנצ'סטר ומגיל 13 השתתפה בסדנאות תיאטרון באולדהאם.<ref></ref>

==קריירה==
בשנת 1997 קיבלה את תפקידה הבולט הראשון, כשהשתתפה בשמונה פרקים של סדרת הטלוויזיה הבריטית "Pie in the Sky" .

בשנים 1998–1999 שיחקה ב-20 פרקים של סדרת הטלוויזיה הבריטית "Where the Heart Is" .

בשנת 2002 שיחקה בתפקיד הראשי בסרט האימה "Long Time Dead" .

בשנים 2003–2005 שיחקה בתפקיד מרכזי בשתי העונות הראשונות של סדרת הטלוויזיה "לאס וגאס", שכללו 47 פרקים.

בשנת 2003 שיחקה בתפקיד משני סרט קומדיית-האימה "האחוזה הרדופה" .

בשנת 2006 שיחקה בתפקיד מרכזי בסרט הקומדיה האמריקאי "קפאין" . באותה שנה שיחקה גם בתפקיד משני בסרט טריפ קטלני .

בשנים 2007–2010 גילמה את נעמי דוריט בסדרת הטלוויזיה המצליחה "אבודים".

ב-2009 שיחקה בתפקיד מרכזי בסרט "סודות בים כחול 2: השונית" .

בשנים 2009–2014 גילמה את סוכנת ה-FBI דיאנה בריגן בשש העונות של סדרת הטלוויזיה המצליחה "צווארון לבן".<ref name="Ausiello"></ref><ref name=THR></ref>

בשנת 2012 תרמה את קולה למשחק הווידאו "Hitman: Absolution".

בשנים 2017–2020 שיחקה בעונות 8–11 של סדרת הטלוויזיה "NCIS: לוס אנג'לס".

בשנת 2020 החלה לשחק במותחן הפוליטי "קוברה" של Sky 1 בתור פרנסין ברידג'

==חיים אישיים==
ב-5 באפריל 2009 נישאה תומאסון במאליבו לטכנאי התאורה קרייג סיקייס.<ref></ref> ביוני 2013 נולדה לזוג בת.<ref></ref>

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אנגלים ממוצא ג'מייקני
קטגוריה:בוגרות האוניברסיטה המטרופוליטנית של מנצ'סטר
קטגוריה:אנגליות שנולדו ב-1976
יחסי בליז–טאיוואן

שגרירות טאיוואן ב[[בליז סיטי]]
יחסי בליז–טאיוואן הם היחסים שבין בליז לרפובליקה הסינית (טאיוואן).

==היסטוריה==
במאי 1984 הגיע שגריר טאיוואן בגואטמלה לבליז במטרה לכונן יחסים בין המדינות, אך מנהיג גואטמלה התנגד לכך, והיחסים הרשמיים בין המדינות החלו רק בשנת 1989.<ref name="NPF"></ref>

בשנת 2021 חתמו טאיוואן ובליז על הסכם סיוע הדדי שישמש מסגרת לשיתוף פעולה משפטי בין שתי המדינות.<ref></ref>

==קישורים חיצוניים==

* [https://www.roc-taiwan.org/bz_en/index.html שגרירות טאיוואן בבליז]

==הערות שוליים==
פרומיתאס פטרס

מועדון כדורסל פרומיתאס פטרס (ביוונית: Προμηθέας Πατρών K.A.E) הוא מועדון כדורסל יווני מהעיר פטרס המשחקת בליגת העל היוונית ובליגת האלופות בכדורסל. הוא משמש כמחלקת הכדורסל של איגוד האתלטיקה פרומיתאס פטרס ומהווה את קבוצת הכדורסל הבכירה בעיר.

צבעי המועדון הם שחור וכתום, הוא נקרא על שם הטיטאן המיתולוגי פרומתאוס (הטיטאן שנתן לאדם את האש, המופיעה בסמל המועדון) ואולם הבית של המועדון הוא אצטדיון דימיטריס טופאלוס, המכיל 4,200 מקומות ישיבה.

== היסטוריה ==
מועדון האב, איגוד האתלטיקה פרומיתאס פטרס, ב-1985, ושנה לאחר מכן נוסדה מחלקת הכדורסל של המועדון. מעונת 1986/87 עד 2012/13 שיחקה פרומיתאס בליגת האזוריות של יוון, ובעונת 2013/14 החלה לשחק בליגה הרביעית. בעונה זו סיימה במקום הראשון עם מאזן 3–21 ועלתה לליגה השלישית. גם בליגה השלישית סיימה במקום הראשון עם מאזן 2–24 ועלתה לליגת המשנה. בעונת 2015/16 סיימה במקום השלישי עם מאזן 14–24, שהספיק לעלייה לליגה הבכירה בפעם הראשונה בתולדות המועדון. באותה עונה השתתפה הקבוצה בגביע היווני, והגיעה לשמינית הגמר.

בעונתה הראשונה בליגה הראשונה סיימה פרומיתאס במקום ה-9, עם מאזן שלילי של 10–16. גם בעונה הזאת הגיעה הקבוצה לשמינית גמר הגביע. בעונת 2017/18 סיימה פטרס במקום השלישי בעונה הסדירה (מאזן 9–17), ניצחה את לאווריו 2-0 ברבע בגמר, אך הפסידה לאולימפיאקוס 0-3 בחצי הגמר ולפאוק סלוניקי 0-3 בסדרה על המקום השלישי. באותה עונה שוב הודחה הקבוצה ברבע גמר הגביע. בעונה שלאחר מכן סיימה פרומיתאס במקום הרביעי בעונה הסדירה עם מאזן 10–16, ניצחה את פאוק 0–2 ברבע הגמר ואת א.א.ק. אתונה 3-2, ונכנעה בגמר לפנאתינאיקוס 0-3. באותה עונה שיחקה הקבוצה לראשונה באירופה, בליגת האלופות, העפילה לשמינית הגמר מהמקום הרביעי (במאזן 6–8), אך הודחה על ידי טנריפה. בעונה זו הודחה ברבע גמר הגביע. בעונת 2019/20 סיימה שוב במקום הרביעי בליגה עם מאזן 7–12, אך העונה הופסקה בעקבות מגפת הקורונה. באותה עונה שיחקה הקבוצה ביורוקאפ, אז סיימה במקום הרביעי בבית בשלב הראשון עם מאזן 6–8 ובמקום הראשון בבית בשלב השני עם מאזן 2–4 והעפילה לרבע הגמר, אבל גם ביורוקאפ בוטלה העונה. בגביע היווני הגיעה הקבוצה לגמר, אחרי שניצחה את פנאתינאיקוס 81-79 ואת פריסטרי אתונה 67-61, אך הפסידה לא.א.ק. אתונה 57-61. בעונת 2020/21 סיימה פרומיתאס במקום השלישי עם מאזן 6–16, ניצחה את פריסטרי 1–2 אבל הפסידה ללאבריו 2–3 בחצי הגמר ולא.א.ק 1–3 בקרב על המקום השלישי. באותה עונה שוב השתתפה הקבוצה ביורוקאפ, אך הודחה בשלב הראשון כשסיימה במקום האחרון בבית עם מאזן 2–8. בגביע שוב הגיעה פטרס לגמר, כשניצח את קולוסוס רודוס 73-68 ברבע הגמר ואת פאוק 69–76 בהארכה, אך הפסידה לפנאתינאיקוס 79–91.

== הישגים ותארים ==
* ליגת העל היוונית

סגנות (1): 2018/19
* הסופר קאפ היווני

זכייה (1): 2020

סגנות (1): 2021
* הגביע היווני

סגנות (2): 2020,2021

== שחקני עבר מפורסמים ==
* איאן מילר
* כריס באב
* עבדול גאדי
* טרל פארקס
* קייסי פראת'ר
* ג'יימס בל
* מקנזי מור

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
פטרס
יחסי בליז–ונצואלה

יחסי בליז–ונצואלה הם היחסים שבין בליז לרפובליקה הבוליברית של ונצואלה.

==היסטוריה==
יחסים רשמיים בין שתי המדינות כוננו ב-25 באפריל 1989.

ב-19 באוקטובר 2000 הייתה בליז אחת מעשר מדינות דרום-אמריקה והקריביים שחתמו על הסכם האנרגיה של קראקס, בו הסכימו הצדדים על אספקת נפט מוזלת.<ref></ref><ref></ref>

במסגרת ארגון מדינות אמריקה תמכה בליז מספר פעמים בעמדתה של ונצואלה, ונמנעה מלגנות אותה במהלך המחאות בוונצואלה ב-2017<ref></ref> ובמהלך הליך הבחירות השנוי במחלוקת בשנת 2018.

==הערות שוליים==
יחסי בליז–גואטמלה

יחסי בליז–גואטמלה הם היחסים שבין בליז לרפובליקת גּוּאַטֶמַלָה.

==היסטוריה==
מאז המאה ה-16 נחתמו מספר הסכמים בין ספרד לבריטניה המסדירים את הגבול בין שטחיהן במרכז אמריקה, כולל שטח גואטמלה שנשלט על ידי ספרד ושטח בליז שנשלט על ידי בריטניה. עם זאת, קו הגבול הסופי לא הוסדר מעולם. עד 1981 בליז הייתה מושבה בריטית. גואטמלה, כיורשת התביעות הספרדיות, ראתה בבליז, כולה או חלקה, שטח השייך לגואטמלה. משא ומתן בין גואטמלה לבריטניה התנהל שנים רבות אולם לא נשא פרי. ממשלת בריטניה סרבה לוותר על בליז ולמסור אותה לגואטמלה, וגואטמלה אף איימה מספר פעמים לפלוש בכוח לבליז.<ref></ref> ב-1981 בליז קיבלה עצמאות מלאה מבריטניה ושמרה על עצמאותה גם מול גואטמלה. 

יחסים רשמיים בין המדינות, כולל החלפת שגרירים, החלו בשנת 1991, עשור לאחר עצמאותה של בליז.

עם זאת, המחלוקת ארוכת השנים בין המדינות בנוגע למיקומו של הגבול ביניהן מתקיימת עד היום [עדכון 2023].<ref></ref>

==שגרירויות==
* לבליז שגרירות בגואטמלה סיטי.
* לגואטמלה שגרירות בבליז סיטי.

==קישורים חיצוניים==

==הערות שוליים==
נוקיה 800

נוקיה 800 (באנגלית: Nokia 800) הוא טלפון סלולרי שמיוצר על ידי חברת נוקיה. הטלפון הושק לראשונה בשנת 2019.

== מפרט טכני ==
* גודל מסך: 2.4 אינץ'
* שנת הכרזה: 2019
* רזולוציה: 240x320 פיקסלים
* צפיפות פיקסלים: 167 ppi

== מידות ==
* גובה- 145.4 מ"מ
* רוחב- 62.1 מ"מ
* עובי- 16.1 מ"מ
* משקל- 161 גרם

== ראו גם ==
* נוקיה
* נוקיה C6
* נוקיה C7
* נוקיה 105
* נוקיה 215

== קישורים חיצוניים ==

* 
[https://www.nokia.com/phones/he_il/nokia-800-tough נוקיה 800], אתר נוקיה

קטגוריה:טלפונים סלולריים של נוקיה
יפה במנהטן

יפה במנהטן (באנגלית: Maid in Manhattan) הוא סרט דרמה-קומדיה רומנטי אמריקאי משנת 2002 בבימויו של וין וונג. בכיכובם של ג'ניפר לופז, רייף פיינס, ונטשה ריצ'רדסון. בסרט, עוזרת בית מלון ופוליטיקאי בעל פרופיל גבוה מתאהבים. הסרט יצא לאקרנים ב-13 בדצמבר 2002 על ידי סרטי קולומביה וזכה להצלחה בקופות, והכניס למעלה מ-100 מיליון דולר יותר מהתקציב שלו.

== עלילה ==
מריסה ונטורה, אם חד הורית המגדלת את בנה טיי בן ה-10, עובדת כחדרנית במלון ברספורד בלב מנהטן. כשהוא לא בבית הספר, טיי מבלה עם חבריה עובדי המלון בו מריסה עובדת, אשר חושבים שאפשר לקדם אותה להנהלה.

בזמן שמריסה ועמיתתה לעבודה סטפני מנקות את הסוויטה של אורחת עשירה בשם קרוליין ליין, סטפני משכנעת את מריסה לנסות מעיל של דולצ'ה וגבאנה. ליין ביקשה בעבר להחזיר אותו לחנות, וסטפני טוענת כי "מבחינה טכנית" אינו שייך לאף אחד כרגע. במקומות אחרים במלון, טיי מתיידד עם אורח המלון והמועמד הסנאטורי כריסטופר "כריס" מרשל, שלטענתו טיי מעוניין בריצ'רד ניקסון, נושא הצגת בית הספר שלו. טיי רוצה ללכת עם כריס כדי ללכת עם כלבו והזוג הולך לחדרה של קרוליין כדי לבקש את רשותה של מריסה. כריס פוגש את מריסה, שלובשת את המעיל המעוצב, ונמשך אליה. הוא מניח שהיא קרוליין. השלישייה מבלה קצת זמן בפארק. אף על פי שמריסה וכריס נמשכים זה לזה, מריסה מבועתת מכך שההנהלה תגלה את התופעה ומקפידה להימנע מכריס לאחר מכן.

כריס מבקש מהשרת הראשי של המלון, ליונל בלוך, להזמין את "קרוליין ליין" לארוחת צהריים, אך הוא מבולבל כאשר קרוליין האמיתית מופיעה במקום מריסה. מריסה נכחה כאשר קיבלה את ההזמנה ואף הציעה לקרוליין עצות מה ללבוש ל"ארוחת הצהריים à deux" שלהן. כאשר קרוליין האמיתית מופיעה, כריס מבקש מעוזרו ג'רי סיגל למצוא את "קרוליין ליין השנייה", מבטיח כי יגיע לארוחת ערב חשובה ומאחל לה ללכת איתו. ג'רי מבקש מליונל למצוא אותה. ליונל, שהבין שמריסה היא האישה שכריס חיפש, אומר לה ללכת לארוחת הערב ולסיים את הפרשה במהירות אם היא רוצה עתיד בניהול בתי מלון.

מריסה לא מצליחה לסיים את הרומן, והיא מבלה את הלילה בחדר המלון של כריס. למחרת בבוקר, מריסה נצפתה על ידי קרוליין האמיתית וחברתה עוזבים את חדרו של כריס. קרוליין מספרת את האמת להנהלת המלון ומריסה מפוטרת מול כריס בסוויטת המלון של ליין. גם מריסה וגם כריס מבלים יחד כשהוא עדיין חושב עליה. מריסה גם נרדפת על ידי התקשורת ואמה ורוניקה.

זמן מה לאחר מכן, מריסה משיגה עבודה חדשה כחדרנית במלון אחר. כריס עורך מסיבת עיתונאים באותו מלון. טיי משתתף בו ושואל את כריס אם צריך לסלוח לאנשים אם הם עושים טעויות, בהתייחסו לנשיא ארצות הברית לשעבר ריצ'רד ניקסון. טיי מוביל אותו לחדר העובדים שבו מריסה עושה הפסקה. כריס ומריסה מתאחדים מחדש, והסרט מסתיים בתמונות של פרסומים המראים כי כריס נבחר, הוא ומריסה עדיין ביחד לאחר שנה, ומריסה וחברותיה מקבלות קידום להנהלה.

== שחקנים ==
* ג'ניפר לופז בתפקיד מריסה ונטורה
* ראלף פיינס בתפקיד כריסטופר "כריס" מרשל
* נטשה ריצ'רדסון בתפקיד קרוליין ליין
* סטנלי טוצ'י בתפקיד ג'רי סיגל
* טיילר פוזי בתפקיד טיי ונטורה
* פרנסס קונרוי בתפקיד פאולה ברנס

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים באנגלית
קטגוריה:סרטי קומדיה רומנטית
קטגוריה:סרטי קולומביה
קטגוריה:ניו יורק בקולנוע
קטגוריה:סרטי דרמה רומנטית
קטגוריה:סרטי 2002
קטגוריה:סרטי דרמה אמריקאיים
קטגוריה:סרטי קומדיה אמריקאיים
עבד אל-בארי עטוואן

עבד אל-בארי עטוואן (בערבית: عبد الباري عطوان; נולד ב-17 בפברואר 1950) הוא עיתונאי ועורך בריטי ממוצא פלסטיני. העורך הראשי של אתר החדשות והדעות ראי אל-יום.

עטוואן היה עורכו הראשי של העיתון הפאן-ערבי אל-קודס אל-ערבי הרואה אור בלונדון, מיום הקמת העיתון בשנת 1989 ועד להתפטרותו ביולי 2013.

==ביוגרפיה==
עטוואן הוא יליד מחנה פליטים בפאתי דיר אל-בלח. הוא למד בירדן ובמצרים. הוא בוגר לימודי תקשורת באוניברסיטת קהיר ולאחר קריירה קצרה כעיתונאי בערב הסעודית היגר ללונדון, שבה עבד לאורך שנות ה-80 של המאה ה-20 עבור העיתון "אל מדינה" ועבור היומון א-שרק אל-אווסט.

כשהוקם העיתון אל-קודס אל-ערבי בידי גולים פלסטינים בלונדון, הוצע עטוואן לשמש עורך ראשי, תפקיד בו החזיק עד 2013. הוא פרסם מאמרים בגופי תקשורת בינלאומיים רבים והיה לדמות ציבורית ולאורח קבוע בתוכניות אירוח פוליטיות.

עטוואן מעביר הרצאות ברחבי העולם וכן פרסם ארבעה ספרים. הוא ידוע כמבקר חריף של מדינת ישראל ושל ערבים מתונים שאינם רואים בישראל אויב. כך, למשל, בעקבות נסיגת כוחות ארצות הברית מאפגניסטן, הציע עטוואן לישראלים "ללמוד לשחות" לקראת היום שבו תעזוב ארצות הברית גם את ישראל, ובהיעדר תמיכתה של ארצות הברית תהיה "האפשרות היחידה שלהם להימלט לים התיכון כמו חולדות מספינה טובעת".

==קישורים חיצוניים==

* 

==הערות שוליים==

קטגוריה:עיתונאים פלסטינים
קטגוריה:עיתונאים בריטים
קטגוריה:פלסטינים שנולדו ב-1950
קטגוריה:בריטים שנולדו ב-1950
סברינו וארלה

סברינו וארלה (בספרדית: Severino Varela; 14 בספטמבר 1913 – 29 ביולי 1995) היה כדורגלן אורוגוואי, ששיחק בעמדת החלוץ. הוא גדול כובשי אורוגוואי בטורניר הקופה אמריקה בכל הזמנים עם 15 שערים.

==ביוגרפיה==
וארלה התחיל את הקריירה בשנת 1932 עם ריבר פלייט מונטווידאו. שלוש שנים לאחר מכן עבר לפניארול, שם היה חלק מהקבוצה שזכתה ארבע פעמים ברציפות בליגה האורוגוואית בין השנים 1935–1938. וארלה נרכש ב-1942 על ידי בוקה ג'וניורס הארגנטינאית תמורת 32,800 דולר, וכחלק מן העסקה העבירה בוקה ג'וניורס את השחקנים אמיל ולאפררה לפניארול.

בשנתו הראשונה בבוקה ג'וניורס המשיך לחיות ולעבוד באורוגוואי (לשם הגיע כל יום ראשון לאחר משחק). וארלה כבש שערים רבים בבוקה ג'וניורס באותה שנה וכתוצאה מכך המועדון הציע לו לחתום על חוזה חדש בתנאים טובים יותר, אך בתנאי היה עליו לעבור לגור בבואנוס איירס ולהתאמן עם שאר הקבוצה. וארלה סירב להצעה והסביר כי אינו יכול לעזוב את עבודתו הנוכחית, מכיוון שבניגוד לכדורגל, זה יהיה תפקידו למשך שארית חייו.
וארלה כובש את שערו המפורסם ביותר נגד [[ריבר פלייט בשנת 1943]]

ככדורגלן וארלה היה עם משחק ראש מצוין, מיומנות בשליטה בכדור ובעל גישה עזה למשחק. בנוסף לכך, מעולם לא החטיא בעיטת עונשין. וארלה כבש בזמנו בבוקה ג'וניורס 43 שערים בשלוש שנים, 16 מהם הגיעו בראש, 14 מבעיטת עונשין (לא החטיא אף אחת) ו-13 משערי שדה.

וארלה זכה להכרה רבה מצד אוהדי בוקה ג'וניורס בזכות שעריו נגד היריבה הגדולה ריבר פלייט (נגדה ערך שישה משחקים וכבש חמישה שערים). במשחק ליגה נגדם ב-26 בספטמבר 1943 קבע מהפך עם שני שערים וניצחון 1–2. הוא הבקיע במשחק זה את שערו המפורסם ביותר, כאשר נכנס לרחבה בעת מסירה ארוכה של קרלוס סוסה והבקיע בנגיחה לפני שהכדור יצא מהמגרש. וארלה השלים איתה שתי זכיות ליגה רצופות בשנת 1944, ולאחר מכן המועדון שאל על המשכורת שרוצה להרוויח ובתגובה אמר: "אני לא אקח את הכסף שאינני יכול להרוויח בזכות עצמי". הוא עזב את בוקה ג'וניורס כשחקן חופשי. בשנת 1946 חזר לקדנציה שנייה בפניארול ופרש אחריה.

===נבחרת אורוגוואי===
במדי נבחרת אורוגוואי זכה בקופה אמריקה 1942, ובסך הכל כבש 15 שערים בטורניר הקופה אמריקה, יותר מכל שחקן אורוגוואי אחר, ועד היום ממוקם במקום השלישי בטבלת כל הזמנים בצוותא לתאודורו פרננדס הפרואני.

== סטטיסטיקה במדים הלאומיים ==
{| class="wikitable" style="text-align:center"
! colspan=3 | נבחרת אורוגוואי
|-
!שנה!!הופעות!!שערים
|-
|1935||1||0
|-
|1936||2||0
|-
|1937||6||5
|-
|1938||1||1
|-
|1939||4||5
|-
|1940||4||3
|-
|1941||0||0
|-
|1942||6||5
|-
!סה"כ||24||19
|}

==תארים==
;פניארול
*אליפות אורוגוואי (4): 1935, 1936, 1937, 1938
;בוקה ג'וניורס
*אליפות ארגנטינה (2): 1943, 1944
;נבחרת אורוגוואי
*קופה אמריקה: 1942

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני נבחרת אורוגוואי
קטגוריה:כדורגלני פניארול
קטגוריה:כדורגלני בוקה ג'וניורס
קטגוריה:ילידי 1913
קטגוריה:נפטרים ב-1995
בית הכנסת של ברצלונה

בית הכנסת של הקהילה היהודית בברצלונה, הוא מרכז דתי ותרבותי, שנבנה בשנת 1954 כדי לשרת את הקהילה היהודית שהתגוררה בעיר ברצלונה.<ref></ref> הבניין בן שלוש הקומות ממוקם ברחוב אבניר, ומספק שירותים לחברי הקהילה כמו גם למבקרים. במרכז שני בתי כנסת, אחד ספרדי והשני אשכנזי. בבניין יש גם ספרייה וחדר ישיבות.<ref></ref>

ב-18 בינואר 2015 נערך בבית הכנסת ערב מחווה לקורבנות הפיגוע במשרדי העיתון שרלי הבדו, בפריז.<ref></ref> בני דתות שונות השתתפו באירוע. באירוע נכחה העיתונאית והסופרת הקטאלנית פילאר ראולה.<ref></ref>

ערב יום השואה תשפ"ג 17 באפריל 2023 הושחת בית הכנסת על ידי רעולי פנים שהגיעו למקום בלילה וריססו גרפיטי על קירות בית הכנסת. המשחיתים השאירו דפים בשפה הקטלאנית, מאשימים את ישראל ב"רצח העם הפלסטיני ובביצוע אפרטהייד".<ref></ref>

==ראו גם==
* בית הכנסת מאיור (ברצלונה)

== הערות שוליים ==

קטגוריה:ספרד: בתי כנסת
קטגוריה:בתי כנסת ספרדיים
קטגוריה:בתי כנסת אשכנזיים
קטגוריה:ברצלונה: מבנים
לי ארונסון

לי ארונסון (באנגלית: Lee Aronsohn; נולד ב-15 בדצמבר 1952) הוא תסריטאי, במאי, מפיק ומלחין אמריקאי-יהודי.<ref></ref>

==ביוגרפיה==
בשנת 1977 הקים חנות קומיקס בלינקולן, וניהל אותה במשך שנתיים.<ref></ref>

==קריירה==
בשנת 1997 יצר ארונסון את הסדרה "Life... and Stuff" עבור רשת CBS, אך הסדרה בוטלה לאחר עונה אחת.<ref></ref><ref name="V"></ref>

בשנת 2003 יצר וכתב את סדרת הטלוויזיה "שני גברים וחצי", יחד עם צ'אק לורי. הסדרה שודרה ברשת CBS, וכללה 262 פרקים ב-12 עונות. פרנקס אף ביים והפיק חלק מהפרקים.

ארונסון גם שימש כתסריטאי ומפיק בכיר בסדרת הטלוויזיה המצליחה "המפץ הגדול". הוא כתב למספר סיטקומים נוספים, כגון "ספינת האהבה", "מי הבוס?", "מרפי בראון", "גרייס על הכוונת", "סיביל" ועוד.

בשנת 2017 יצר את הסרט הדוקומנטרי "40 Years in the Making: The Magic Music Movie".<ref>[https://www.hollywoodreporter.com/review/40-years-making-magic-music-movie-review-1131379 The Hollywood Reporter]</ref>

==קישורים חיצוניים==

==הערות שוליים==

קטגוריה:במאי טלוויזיה אמריקאים
קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:מלחינים אמריקאים
קטגוריה:אמריקאים שנולדו ב-1952
בלנקה בר

בלנקה בר (אחרי נישואיה רוזנאק, בהונגרית: Behr Blanka; פקש, 7 במאי 1881<ref></ref> – אחרי 1937) סופרת יהודייה-הונגרייה. לא מן הנמנע שנספתה בשואה.

== ביוגרפיה ==
בלנקה בר נולדה במשפחה יהודית כבתם של יאקאב בר (1827–1915) סיטונאי בעיר פקש ושל קרולינה שפיצר. היא החלה לכתוב רק בגיל ארבעים. סיפוריה הקצרים הראשונים שחשפו כישורי סגנון מפתיעים הופיעו בטורים של כתבי העת שהיו מזוהים עם יהדות הונגריה שוויון (Egyenlőség), עבר ועתיד אך גם יומונים הונגריים. היא זכתה להצלחה רבה עם ספרה "נישואין" (Házasság). כסופרת, עסקה בסתירות ובבעיות של המצב החברתי ודרך ההשתלבות יהדות הונגריה בחברה ההונגרית. בתחילת נובמבר 1934, לרגל יום השנה ה-25 של "האגודה היהודית לחיתון כלות עניות", היא נשאה הרצאה חגיגית, וכמבוא הציגה את המצב שתפס אז הפולקלור היהודי בספרות ההונגרית, ולאחר מכן קראה סיפור קצר שלה.<ref>Békésmegyei közlöny, 1934. november 6., 3. old.</ref>

== חייה הפרטיים ==
בעלה היה מיקשה רוזנאק (נאדאש, 27 במרץ 1867 – ניו יורק, ארצות הברית, 25 בספטמבר 1959)<ref>[https://www.familysearch.org/ark:/61903/3:1:3QS7-L9QP-FV8L?i=392&cc=2061540&personaUrl=%2Fark%3A%2F61903%2F1%3A1%3A7TND-R5PZ Rosenák Miksa halotti bejegyzése] (familysearch.org)</ref> מנתח, הרופא הראשי והמנהל של בית החולים היהודי בבודפשט, עמו התחתנה ב-12 ביוני 1900 בפקש.<ref>[https://www.familysearch.org/ark:/61903/3:1:33S7-9THL-997L?i=175&cc=1452460&cat=654631 A házasságkötés bejegyezve a paksi állami házassági akv. 67/1900. folyószáma alatt.]</ref> <ref>Budapesti Napló, 1900. június 7. / 154. szám.</ref> בתה הייתה מרגיט רוזנאק, אשתו של עורך הדין ד"ר בלה ברנד.<ref></ref>

== יצירותיה ==
* יהודית (רומן, 1922)
* אווה (רומן, 1923)
* נישואין (רומן, פנתיאון, 1928)
* עכבר לבן (מחזה, 1930, פורסם בשנת 1937)

== לקריאה נוספת ==
* לקסיקון יהודי הונגרי. עורך פטר אויווארי. בודפשט, 1929. [https://web.archive.org/web/20170202041823/http://www.elib.hu/04000/04093/html/szocikk/14159.htm גישה מקוונת]
* [https://web.archive.org/web/20170202040101/http://paksihirnok.hu/pdf/100108.pdf גדה אירן קרן: בלנקה בר], "השופר של פקש" 8 בינואר 2010
* [https://opac-nevter.pim.hu/en/record/-/record/PIM90849;jsessionid=2E5D390C36F5D3C776B31D4B7EB9BC72 נתוניה] במאגרי מוזיאון הספרותי פטפי
* פאל גוליאש: חייהם ויצירותיהם של סופרים הונגרים. בודפשט, איגוד הספרנים והארכיונאים ההונגרים, 1939–2002.
* מגדה אירן קרן: קודמינו המפורסמים מפקש. אוסף ביוגרפי. ספריית העיר 2014.

==קישורים חיצוניים==
* 

== הערות שוליים ==

קטגוריה:יהודיות הונגריות
קטגוריה:סופרות יהודיות הונגריות
קטגוריה:פקש: אישים
קטגוריה:ילידות 1881
קטגוריה:נפטרות במאה ה-20
Love in the Dark

"Love in the Dark" (בעברית: "אהבה בתוך האפלה") הוא שיר שהוקלט על ידי הזמרת-יוצרת הבריטית אדל, מתוך אלבום האולפן השלישי שלה, 25.<ref name=":0"></ref><ref name=":1"></ref> השיר יצא לאור ב-20 בנובמבר 2015, על ידי חברות התקליטים קולומביה רקורדס ואקס-אל רקורדינגס, ביחד עם שאר שירי האלבום.<ref name=":0" /><ref name=":1" /> השיר נכתב על ידי אדל וסמואל דיקסון, שגם הפיק אותו. מבחינה מוזיקלית, "Love in the Dark" הוא שיר נשמה, המאופיין גם בסוגות מוזיקליות כדוגמת פופ ו-R&B.<ref name=":2"></ref> מבחינה לירית, עוסק השיר במערכת היחסים עליה נכתבו מרבית שירי 21.<ref name=":0" />

כלפי "Love in the Dark" הופנו שבחים ביקורתיים רבים מטעם מבקרי המוזיקה ואתרי המוזיקה השונים, שסקרו אותו בעת שפרסמו ביקורת אודות 25. השיר זכה להצלחה מסחרית כאשר הגיע למקום ה-11 במצעד השירים מתחת להוט 100,<ref name=":3"></ref> וה-33 במצעד השירים הדיגיטליים הקנדיים.<ref name=":3" /> בהמשך, דורג במצעד הסינגלים הבריטי.<ref></ref>

== רקע וכתיבה ==
השיר נכתב על ידי אדל וסמואל דיקסון והופק על ידי דיקסון גם כן.<ref name=":0" /> "Love in the Dark" משקף את מה שהרגישה באותה התקופה.<ref name=":0" /> אף על פי שבן זוגה באותה העת נתן לה את מה שהייתה צריכה אז, מערכת היחסים ביניהם הצליחה להימשך.<ref name=":0" /> אדל מוצאת את עצמה במצב לא נוח, לאור ההיסטוריה שלה שהיא זו שנפרדת ממנו.<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.<ref name=":2" />

== ביקורת ==
הביקורות שהופנו כלפי "Love in the Dark" היו חיוביות. ב-NPR נכתב ש"בדומה ל-"Hello", "Love in the Dark" מוכיח שהוא לא נועד להצליח מבחינה מסחרית".<ref></ref> ברולינג סטון תיארו את השיר כ"שיר לפידים" ובהמשך, הוסיפו שמדובר ב"בלדה בוגרת".<ref></ref> בגרדיאן הפנו כלפי השיר ביקורת חיובית, וזאת בנוסף לכך שסקרו בחיוב את 25.<ref></ref>

ב"רשימת השירים הטובים ביותר של אדל, לפי הסדר" דורג השיר במקום ה-37.<ref></ref> ברשימה דומה של בילבורד, דורג במקום ה-45.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|20 בנובמבר 2015
|הזרמת מוזיקה • הורדה דיגיטלית
|קולומביה • XL
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירי לפידים
קונרד סונדלו

קונרד סונדלו (בנורווגית: Konrad Sundlo; 1 בינואר 1881 – 25 במאי 1965) היה איש צבא ופוליטיקאי נורווגי. שימש כמפקד הרגימנט ה-15 בתחילת המערכה בנורווגיה במלחמת העולם השנייה, ולאחר מכן מילא תפקידים ממשלתיים בממשלת וידקון קוויזלינג. לאחר המלחמה הואשם בשיתוף פעולה עם הנאצים ונידון למאסר עולם, אולם שוחרר ב-1952.

==ביוגרפיה==
סונדלו נולד ב-1 בינואר 1881 בעיר קריסטיאנסנד. ב-1902 נרשם ללימודים באקדמיה הצבאית הנורווגית ולאחר מכן התגייס לצבא נורווגיה. ב-1933 מונה למפקד הרגימנט ה-15, ובמקביל החל בפעילות פוליטית והצטרף למפלגת נאשונל סמלינג הלאומנית. ב-1939 הוא הועלה לדרגת אוברסט ומונה למפקד הכוחות בנרוויק. באותה שנה ביקר מנהיג נאשונל סמלינג וידקון קוויזלינג בברלין, וסיפר להיטלר על סונדלו ועל תמיכתו ברעיונות לאומניים. בעקבות כך, התרשמו הגרמנים שסונדלו לא יתנגד אם נרוויק תותקף בידי הוורמאכט. לא ידוע אם סונדלו היה מודע לכך שקוויזלינג הזכיר את שמו בפני הגרמנים.

עם תחילת הפלישה הגרמנית לנורווגיה ב-1940 הותקפה נרוויק בידי הקריגסמרינה. השערתם של הגרמנים אושרה כאשר סונדלו הורה לאנשיו לא להתנגד, והגרמנים השלימו את ההשתלטות על העיר תוך 25 דקות. מפקדו של סונדלו, קרל גוסטב פליישר האשים אותו בבגידה. לאחר סיום כיבוש הארץ בידי הגרמנים, והקמתה של ממשלת בובות בראשותו של קוויזלינג, מונה סונדלו למפקד בכיר בהירדן – המקבילה הנורווגית של האס אס. ב-1943 הועבר לשמש כמושל מחוז אוסלו, ובהמשך כמושל מחוז אקשהוס ואחר כך סון או פיורנה.

עם סיום המלחמה נידון סונדלו בפני בית המשפט הנורווגי. בית המשפט קבע שכניעתו בנרוויק לא נבעה מבגידה אלא מרשלנות, אולם הוא הואשם בשיתוף פעולה עם הנאצים על התנהגותו לאחר כיבוש הארץ. שלושה מתוך שמונת השופטים המליצו להוציאו להורג, אולם דעת הרוב התקבלה ונגזר עליו מאסר עולם. עם זאת, ב-1952 הוא שוחרר מהמאסר.

אחיו הלפדן סונדלו, היה גם כן איש צבא ששיתף פעולה עם הנאצים.

==קישורים חיצוניים==

* [https://nbl.snl.no/Konrad_Sundlo ביוגרפיה] באתר הלקסיקון הנורווגי
* [https://snl.no/Konrad_Sundlo ביוגרפיה] באתר Store norske leksikon
* [http://lokalhistoriewiki.no/index.php/Konrad_Sundlo Konrad Sundlo] på Lokalhistoriewiki
* [http://www.nb.no/nbsok/nb/9a6a7fbf816029597fa17da27065d3b6?index=15 Oberst Sundlo forteller om krigen i Narvik 1940] NRK (1940)

קטגוריה:נורווגים משתפי פעולה עם הנאצים
קטגוריה:אנשי צבא נורווגים במלחמת העולם השנייה
קטגוריה:נורווגים שנולדו ב-1881
קטגוריה:נורווגים שנפטרו ב-1965
בית הכנסת בצ'ליאבינסק

בית הכנסת בצ'ליאבינסק (ברוסית: Челябинская синагога) ממוקם ברחוב פושקין ברובע המרכזי בעיר צ'ליאבינסק.

== היסטוריה ==
הקהילות היהודיות הראשונות הופיעו בצ'ליאבינסק בשנות 1840 והיו בוגרי בתי הספר הקנטוניסטיים באורנבורג ובעיר טרויצק שבמחוז צ'ליאבינסק. לאחר תום שירותם הצבאי נותרו חיילים אלה לגור בצ'ליאבינסק והקימו משפחות, וכתוצאה מכך במחצית השנייה של המאה ה-19, חיילים וקצינים יהודים היוו את רוב האוכלוסייה היהודית בעיר.

עם בניית הרכבת הטרנס-סיבירית וגידול אוכלוסיית צ'ליאבינסק, גדל גם מספר היהודים בעיר: אם בשנת 1894 היו 104 איש (0.6% מאוכלוסיית צ'ליאבינסק), אז עד 1901 היו כבר 686 אנשים (3%). תושבי צ'ליאבינסק ממוצא יהודי סחרו בתבואה ותה, פתחו בתי מרקחת, חנויות ובתי מלאכה שונים, הם היו מנעולנים, מכרו רהיטים, כובעים וביגוד.

בסוף שנות 1860, רכשה הקהילה היהודית בניין שבו ארגנה בית תפילה יהודי. כאן עבדו הרבנים הראשונים בצ'ליאבינסק, שהיו הרב בר חיין והרב מטעם המדינה אברהם יאצובסקי והשוחט חיים אוירבך. בשנות 1880 נבנה בית כנסת מעץ לקהילה בפאתיה הצפוניים של העיר (כיום ממוקם בניין הנהלתרובע קלינינסקי בצ'ליאבינסק באתר זה). בשנת 1894 הוריש סוחר הגילדה השנייה, סולומון ברן, לקהילה היהודית חלקת אדמה שרכש ברחוב מסטרסקאיה (כיום רחוב פושקין) לבניית בית הכנסת. האישור לבניית בית הכנסת ניתן בצו של הרשויות המקומיות באורנבורג ב-16 בדצמבר 1900. ב-21 במרץ 1901 קבעה הדומה העירונית של צ'ליאבינסק כי אין היא רואה מכשולים בבניית בית תפילה יהודי.

בניית מבנה האבן של בית הכנסת החלה בשנת 1903. מכיוון שעבודות הבנייה בוצעו בכספים שנאספו מהאוכלוסייה היהודית הענייה בצ'ליאבינסק, הן התקדמו לאט והסתיימו רק בשנת 1905. בבית הכנסת נפתחו בית ספר יהודי ואגודה לסיוע ליהודים עניים ובמהלך מלחמת העולם הראשונה סייעה גם פליטים שהגיעו לעיר. הקהילה היהודית בצ'ליאבינסק הטילה חסותה גם על משפחות החיילים.

לאחר מהפכת אוקטובר 1917 פוזרה הקהילה היהודית, בשנת 1919 נאסרו ספרים בעברית והוחרמו ובשנת 1921 נשלפו כל פריטי הכסף מבית הכנסת. בהוראת נשיאות מועצת העיר ב-18 בינואר 1929 נסגר בית הכנסת. בבניין, פעל בתחילה מועדון לעובדי מפעל הטרקטורים של צ'ליאבינסק ולאחר מכן מפעל לתותבות. בתחילת שנות התשעים של המאה ה-20 פעלו בו בתי מלאכה ומחסנים של המפעל לתותבות ואורתופדיה, שהייתה אחד ממקומות ההתאספות של החברה התרבותית היהודית.

בשנת 1992 הוחזר בניין בית הכנסת לרשות הקהילה היהודית. כדי לשקם את הבניין בשנת 1997, הוקם סניף של קרן הצדקה היהודית מטעם הקונגרס היהודי-רוסי. שיפוץ המבנה בוצע בשנים 1999–2000 בתמיכת מושל מחוז צ'ליאבינסק פיוטר סומין והוא מומן בכספים שגייסה הקהילה היהודית.

== תיאור ==
בית הכנסת בצ'ליאבינסק נמצא בתוך בניין בלוקים. בניין בית הכנסת הוא מבנה מלבני בן קומה אחת. החזית המזרחית של הבניין פונה לרחוב פושקין; במרכזו יש אפסיס משולש בולט עם עליית גג וחלונות מקושתים. פינות החזית המזרחית עטורות כיפות, לחלונות הקשת הגבוהים של האור הראשון יש עיטורים בצורת לוחות של צורות צלחת הסדר, פתחי החלונות של האור השני עגולים. הבניין מעוטר בקשת מעוטרת מתחת לכרכוב המעוצב.

על פי צו של האספה המחוקקת של מחוז צ'ליאבינסק מספר 457 מיום 28 בינואר 1999, בניין בית הכנסת מוכר כאנדרטה אדריכלית בעלת חשיבות מקומית.

== קישורים חיצוניים ==

* 

== הערות שוליים ==

קטגוריה:רוסיה: בתי כנסת
קטגוריה:צ'ליאבינסק
קטגוריה:בתי כנסת אשכנזיים
קטגוריה:בתי כנסת חב"דיים
הר טום (וושינגטון)

הר טום (באנגלית: Mount Tom) הוא הר ברכס הרי אולימפיק בשטח הפארק הלאומי אולימפיק, במחוז ג'פרסון שבמדינת וושינגטון, שבארצות הברית.

ההר ממוקם 2.84 קילומטרים ממערב להר האולימפוס.

גובהו של ההר 2,157 מטרים מעל פני הים.

ההר מתנשא לגובה של 218 מטרים מעל סביבתו.

בשל השלגים הרבים היורדים על פסגת ההר בעונת החורף, על המדרונות הצפוני של ההר מצוי קרחון וייט (וזאת למרות גובהו הנמוך יחסית של הקרחון - גובהו הממוצע של הקרחון 1,724 מטרים מעל פני הים, והוא יורד על לגובה של 1,300 מטרים מעל פני הים).

== היסטוריה ==
=== מקור השם ===

בשנת 1890 משלחת החקר מטעם העיתונות של סיאטל (Seattle Press Expedition) קראה להר בשם "הר ריד", על שמו של וייטלו ריד (Whitelaw Reid), העורך והבעלים של הניו יורק טריביון (New-York Tribune).

למקורו של שמו הנוכחי של ההר יש שתי גרסאות:

# לפי גרסה אחת נקרא ההר על שמו של תומאס מ. האמונד, ג'וניור (Thomas M. Hammond, Jr), סוקר שסקר את החלק המערבי של חצי האי האולימפי בין השנים 1895–1904.
# לפי הגרסה השנייה ההר נקרא על שם הצופה בן ה-13 תומאס מרטין (Thomas Martin), אשר השתתף במשלחת הטיפוס הראשונה לפסגת ההר, בשנת 1914. המשלחת נערכה בפיקודו של אדמונד ס. מיני, שעמד בראש תנועת הצופים בסיאטל, והתחייב לקרוא להר על שמו של הצופה הראשון שיגיע לפסגתו. לימים תומאס מרטין היה מועמד לתפקיד מושל מדינת וושינגטון בשנת 1952.

== גלריית תמונות ==

<gallery mode="packed" heights="170">
קובץ:Tom from Carrie.jpg|מבט על הר טום מהר קארי
קובץ:Glaciers mountain peaks aerial NPS Photo.jpg|מבט על הר טום מכיוון מזרח - דרום-מזרח
</gallery>

== לקריאה נוספת ==

<div class="mw-content-ltr">• De Robert Wood, [https://books.google.com.sl/books?id=Ck3T77rs7HwC&printsec=frontcover&hl=fr&source=gbs_ge_summary_r&cad=0#v=onepage&q=%22Mount%20Tom%22&f=false Olympic Mountains Trail Guide: National Park and National Forest], P 55</div>


<div class="mw-content-ltr">• Olympic Mountain Rescue, [https://books.google.co.il/books?id=b77jKkVpgmgC&pg=PA170&lpg=PA170&dq=%22Mount+Tom%22+Names+of+Olympic+National+Park%22+google+books&source=bl&ots=N9yfVbpxN7&sig=ACfU3U2iloWKKKkBzw8C285GBIv-JbFXRw&hl=en&sa=X&ved=2ahUKEwjU9rbVmt7zAhVD_rsIHRYhBLsQ6AF6BAgYEAM#v=onepage&q=%22Mount%20Tom%22&f=false Olympic Mountains: A Climbing Guide], P 180</div>

== קישורים חיצוניים ==
* [https://www.peakbagger.com/peak.aspx?pid=955 הר טום] באתר peakbagger
* [https://peakvisor.com/peak/mount-tom-wwx8s0rd.html תרשים הנושף הנשקף מהר טום] באתר peakvisor
* [https://www.mountain-forecast.com/peaks/Mount-Tom-2 מפה טופוגרפית של אזור הר טום, ומרחקים לאתרים סמוכים]
* [https://www.hikingproject.com/photo/7044006/view-of-mount-washington-resort-from-mount-tom מסלולי הליכה בסמוך להר טום] (וכן תצלומי הנוף הנשקף מהר טום) באתר hikingproject
* [https://www.wta.org/go-hiking/hikes/mount-tom-creek מסלולי הליכה בסמוך להר טום] באתר איגוד המסלולים של מדינת וושינגטון (Washington Trails Association)
* [https://www.mountain-forecast.com/peaks/Mount-Tom-2/forecasts/2157 תחזית מזג אוויר עדכנית ארוכת טווח עבור הר טום (לפי גבהים)]

== הערות שוליים ==

קטגוריה:מדינת וושינגטון: הרים
קטגוריה:רכס הרי אולימפיק
קטגוריה:הפארק הלאומי אולימפיק
אשוט חצ'אטוריאנץ

אשוט רפאילוביץ' חצ'אטוריאנץ (ברוסית: Ашот Рафаилович Хачатурянц; נולד ב-25 במאי 1968) הוא איש עסקים ועסקן ספורט רוסי, ששימש כנשיא מנהלת ליגת העל הרוסית בכדורגל מ-5 באוקטובר 2021 עד יוני 2022.

==ביוגרפיה==
אשוט נולד בעיר קיסלובודסק שבמחוז סטברופול ברוסיה הסובייטית, במאי 1968. ב-1991 השלים את לימודיו במכון המוסקבאי לנפט וגז על שם גובקין ובאותה שנה החל לעבוד בחברת הגז "גזאקספורט", חברה בת של תאגיד גזפרום. בהמשך מונה ב-1993 ליו"ר קבוצת החברות "Siderca", חברה ארגנטינאית שעסקה בעסקי הנפט ונרכשה בהמשך על ידי יפנים.

בשנת 2001 מונה ליושב ראש במחלקה למדיניות השקעות ב, עד 2004. באותה תקופה שימש כיועצו של השר לפיתוח כלכלי, הרמן גרף ונחשב לאחד ממקורביו.

בשנת 2004, מונה במפתיע לראש מינהל תוכנית היעד הפדרלית "גבול מדינה", של שירות הביטחון הפדרלי. במסגרת עבודתו הופקד על חיזוק הגבול הרוסי באזור צפון הקווקז. המשרה הוצעה לו על ידי ולדימיר פרוניצ'ב, אז ראש שירות משמר הגבול הפדרלי הרוסי ומי שהיה אחר כך יו"ר דירקטוריון אגודת הספורט "דינמו".

לאחר שהרמן גרף מונה למנכ"ל סברבנק, הוא הציע לחצ'אטוריאנץ להתמנות למנכ"ל חברת "סברבנק קפיטל", חברה בת של סברבנק ובמשרה זו כיהן משנת 2008 עד 2021. שימש גם כחבר בדירקטוריון חברת רוּסנפט (ОАО «НК «РуссНефть»). ב-2002 היה חבר באגודת דינמו ועסק בפיתוח תשתיות של האגודה במחוזות. מאפריל 2020 עד יולי 2021, מונה לנשיא חברת האחזקות Eurocement Group והיה גם חבר במועצת הנאמנים של גלריית טרטיאקוב הממלכתית.

בנובמבר 2019 מונה לעמוד בראש ועדת השופטים של התאחדות הכדורגל הרוסית ועמד גם בראש ועדת השיפוט המומחית, תחת נשיא ההתאחדות אלכסנדר דיוקוב. בשל כך צורף כחבר לוועדה לתוכנית פיתוח הכדורגל בוועד המנהל של ההתאחדות. בשנת 2021 מונה לממלא מקום נשיא מנהלת ליגת העל הרוסית בכדורגל, במקומו של סרגיי פריאדקין שהתפטר.

==קישורים חיצוניים==

== הערות שוליים ==

קטגוריה:עסקני ספורט רוסים
קטגוריה:אנשי שירות הביטחון הפדרלי הרוסי
קטגוריה:רוסים שנולדו ב-1968
נאוול גז'ארדו

נאוול אסקיאל גז'ארדו (בספרדית: Nahuel Ezequiel Gallardo; נולד ב-9 במאי 1998 בבואנוס איירס שבארגנטינה) הוא כדורגלן ארגנטינאי המשחק בעמדת המגן השמאלי בקבוצת אתלטיקו קולון מליגת העל הארגנטינאית, בהשאלה מריבר פלייט.

== קריירת מועדונים ==
=== ריבר פלייט ===
גז'ארדו גדל במחלקת הנוער של ריבר פלייט מליגת העל הארגנטינאית. ב-29 באוקטובר 2017 הוא ערך את הופעת הבכורה שלו בקבוצה הבוגרת של המועדון, בהפסד 4-0 לטאז'רס במסגרת עונת בליגה.

=== ההשאלה לדפנסה וחוסטיסיה ===
בין השנים 2020–2021 הושאל גז'ארדו לדפנסה וחוסטיסיה מליגת העל הארגנטינאית. ב-1 בנובמבר 2020 הוא ערך את הופעת הבכורה שלו במועדון, בהפסד 3-0 לאתלטיקו קולון במסגרת עונת בליגה. ב-22 באפריל 2021 הוא ערך את הופעת הבכורה שלו בגביע ליברטדורס, בניצחון 3-0 על אוניברסיטריו דה דפורטס במסגרת עונת 2021. הוא ערך 11 הופעות ליגה במדי המועדון בתקופת ההשאלה, וחמש הופעות בגביע ליברטדורס.

=== ההשאלה לאתלטיקו קולון ===
ב-15 ביולי 2021 הושאל לאתלטיקו קולון מליגת העל הארגנטינאית. ב-18 ביולי ערך את הופעת הבכורה שלו במועדון, בניצחון 2-1 על ריבר פלייט במסגרת עונת בליגה.

== חיים אישיים ==
גז'ארדו הוא בנו של כדורגלן העבר ומאמן הכדורגל מרסלו גז'ארדו.
==תארים==
;ריבר פלייט
*גביע ארגנטינה: 2017, 2019
*הסופר קאפ הארגנטינאי: 2017
*גביע ליברטדורס: 2018
*רקופה סודאמריקנה: 2019
;דפנסה וחוסטיסיה
*גביע סודאמריקנה: 2020
*רקופה סודאמריקנה: 2021

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ריבר פלייט
קטגוריה:כדורגלני דפנסה וחוסטיסיה
קטגוריה:כדורגלני אתלטיקו קולון
קטגוריה:ארגנטינאים שנולדו ב-1998
סודילקוב

סודילקוב (באוקראינית: Судилків נהגה בפי תושביו היהודים סדילקוב) הוא כפר במחוז חמלניצקי שבאוקראינה.

== היסטוריה ==
העיירה סודילקוב הייתה חלק מהאימפריה הרוסית בעת חלוקת פולין השלישית בשנת 1973 כאשר בהמשך עברה לבעלות אוקראינה.

ישנם עדויות לקיום קהילה יהודית במקום החל מהמאה ה-16.

בוגדן חמלניצקי השמיד את הקהילה היהודית במקום בשנת 1654, וכך גם באביב 1919 חיילים אוקראינים ביצעו פוגרום בתושבי העיירה, ואלו ששרדו ברחו מהעיירה.

במפקד האוכלוסין של 1897 מתוך אוכלוסייה של 5,551 תושבים 2,712 היו יהודים. לאחר השואה לא נותרה קהילה יהודית במקום.

לעיירה נודעה חשיבות בתולדות הדפוס העברי, פעלו בה לאורך השנים שישה בתי דפוס עבריים, וספרים תורניים רבים הודפסו בהן בין השנים 1798–1899, כמו כן היו בעיירה מקומות רבים לייצור טליתות, והטליתות היו מפורסמות באיכותן.

== אנשים מפורסמים ==
* משה חיים אפרים מסדילקוב, רב מפורסם מהעיר.
* מוריס שוורץ

== קישורים חיצוניים ==

* 

== הערות שוליים ==

קטגוריה:מחוז חמלניצקי: עיירות יהודיות
קטגוריה:יישובים שהוקמו במאה ה-16
הבריגדה הממוכנת ה-43 (הולנד)

הבריגדה הממוכנת ה-43 (בהולנדית: 43 Gemechaniseerde Brigade) היא בריגדת חיל רגלים ממוכן של צבא הולנד. 

הבריגדה הוקמה ב-1949 כיחידת משטרה שהוצבה באיי הודו המזרחית ההולנדיים, ומאז עברה גלגולים רבים. ב-1992 היא עברה ארגון מחדש במתכונת הנוכחית. ב-1994 הועברה הבריגדה למילואים, אולם ב-1998 הוחזרה לשירות פעיל. כיום היא אחת משלוש הבריגדות היחידות של צבא הולנד, והיחידה שכוללת כלי רכב משוריינים. מטה הבריגדה נמצא בעיר האוולטה, ואנשיה ידועים בכינוי "הביזונים". הבריגדה מטפלת בעיקר במשברים מקומיים.

ב-2016 הוכפפה הבריגדה לדיוויזיית הפאנצר הראשונה של הבונדסוור. במקביל, גדוד הפאנצר ה-414 הוכפף תחת הבריגדה, ופלוגה הולנדית הוכפפה בתורה תחת הגדוד הנזכר.

==קישורים חיצוניים==

* 
* [https://www.defensie.nl/organisatie/landmacht/inhoud/eenheden/43-gemechaniseerde-brigade 43 Mechbrig op www.defensie.nl]

קטגוריה:יחידות צבא הולנדיות
קטגוריה:יחידות חיל רגלים ממוכן
ניקי קלשצ'נקו

ניקי סרגיי קלשצ'נקו (ברומנית: Nicky Serghei Cleșcenco; נולד ב-23 ביולי 2001 בדבלין שבאירלנד) הוא כדורגלן מולדובני המשחק בעמדת קשר הכנף בקבוצת המילואים של פ.צ. סיון ובנבחרת מולדובה.

== קריירת מועדונים ==
קלשצ'נקו שיחק במחלקת הנוער של דאצ'יה בויוצ'אני המולדובנית, ובשנת 2014 עבר לפורטוגל על-מנת לשחק במחלקות הנוער של ספורטינג ליסבון ואוניאו דשפורטיבה דה לייריה. במהלך עונת ערך שש הופעות ליגה במדי אוניאו דשפורטיבה דה לייריה בליגה הפורטוגלית השלישית. בחודש פברואר 2021 עבר לקבוצת המילואים של פ.צ. סיון.

== קריירה בינלאומית ==
ב-3 ביוני 2021 ערך קלשצ'נקו את הופעת הבכורה שלו בנבחרת מולדובה, כשנכנס כמחליף בהפסד 2-0 לנבחרת טורקיה במשחק ידידות.

== חיים אישיים ==
קלשצ'נקו נולד בדבלין שבאירלנד. הוא בנו של מלך השערים של נבחרת מולדובה, סרגיי קלשצ'נקו.

== קישורים חיצוניים ==

== הערות שוליים ==

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:כדורגלני אוניאו דשפורטיבה דה לייריה
קטגוריה:כדורגלני נבחרת מולדובה
קטגוריה:ספורטאים זרים בפורטוגל
קטגוריה:ספורטאים זרים בשווייץ
קטגוריה:ילידי 2001
אלווה טריל

אלווה טריל (באנגלית: Elva Trill; נולדה ב-8 בינואר 1994) היא שחקנית קולנוע ומוזיקאית אירית.

==ביוגרפיה==
אלווה נולדה בינואר 1994 בסלייגו שבצפון-מערב אירלנד וגדלה בבאלימוט (Ballymote). החלה מגיל 12 לנסוע להצגות רחוב ב"בית הספר לאומנות גאייטי" (Gaiety School of Acting) בטמפל בר בדבלין. לאחר התחלת משחקה היא עברה להתגורר בבריטניה.

===קריירה===
היא החלה לשחק החל מ-2010 בתפקיד קטן (גאלי מיטשל) בסדרת הדרמה "Jack Taylor", ברחוב ריפר ב-2013 בתפקיד סטלה וב-2015 ב-"Red Rock" בתור שרלין ווטרס ובסרט הקצר "Cherry Tree" בתקפיד ראשי בתור אמי. שנה לאחר מכן שיחקה בתור טרישה וניס בסרט הפשע "The Brother".

ב-2017 קיבלה תפקיד בסדרת הפעולה "שחיתות" בתור ג'מה ובדרמה המשטרתית האירית חוקים משלה בתור גילן. שנה לאחר מכן שיחקה בסרט הטלוויזיה של רשת הולמרק "Royal Matchmaker" בתור פטרה פטרוביץ'.

ב-2019 שיחקה בסרט הדרמה הקומית "Animals" את קירסטן ובסרט הקצר "Brute" בתור רות. שנה לאחר מכן שיחקה בסרט האימה הקצר "Sins of a Werewolf" את מארי.

ב-2021 שיחקה בסרט הדרמה הקצר "Another Happy Ever After" בתור ג'ין דו ובסדרת הקומדיה מטורפת "אבק כוכבים" בתור מישל.

ב-2022 שיחקה בסרט המדע הבדיוני "עולם היורה: עולם חדש" בתור שרלוט לוקווד, אמה של מייזי לוקווד (איזבלה סרמון), המופיעה רק בסרטונים לאחר מותה. ולסרט "The Ghosts of Monday" בתור כריסטין.

בנוסף להיותה שחקנית היא גם מוזיקאית והסולנית של להקת "The City and Us" והפיקה שירים החל מ-2017.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה איריות
קטגוריה:שחקני קולנוע וטלוויזיה אירים
קטגוריה:מוזיקאים אירים
קטגוריה:ילידות 1994
קטגוריה:איריות שנולדו במאה ה-20
קטגוריה:אירים שנולדו במאה ה-20
קטגוריה:ילידי 1994